《满庭芳 警堕道者》
金朝·刘志渊

谩整巾袍，妄名清净，放＊劣马颠猿。利名丛里，徒炫有因缘。逐颠随波日日，不曾澄，湛灵源。堪嗟讶，闲模闲样，辜负慕玄玄。尔心还自忖，怕空迁日月，鬓雪垂肩。好捡情摄念，慧种心田。认取元初灵觉，常耕道、猎德绵绵。功三考，形神俱妙，洒洒证飞仙。

作者简介：金道士。河中万泉人，字海南，号元冲子。童时不作嬉戏，事亲至孝。慕仙学道，后遇长春真人丘处机于栖游庵。金末兵乱，避于绵山。卒年七十九。